El Fòrum Jove de Gandia posa en valor la implicació de la joventut a l'hora de dissenyar les polítiques del futur
18 novembre 2024

## El Fòrum Jove de Gandia posa en valor la implicació de la joventut a l'hora de dissenyar les polítiques del futur18 novembre 2024Última actualització: 18 novembre 2024

![](../gestion/img/8781f4ddf7cbe76b856a12a89d09ca64ad7e66019068fb1296ebc409fe1debd8.jpg)  
  

L'alcalde de Gandia, José Manuel Prieto, va participar dissabte passat a la junta edició del Fòrum Jove. Una iniciativa on també va intervindre la regidora delegada de Joventut, Inma Rodríguez, i que va comptar amb l'assistència de desenes de participants que van omplir la sala B de la Casa de la Marquesa.

  
Durant la trobada, els joves van tindre l'oportunitat de compartir les seues inquietuds i propostes amb diferents dinàmiques amb altres joves de la ciutat i representants polítics municipals. En aquest sentit, l'alcalde de Gandia va destacar en la intervenció la importància de la participació dels joves a l'hora de tractar les polítiques de Joventut i posar en valor les preocupacions d'aquest sector de la població. Prieto va anunciar que es reunirà amb els integrants del Programa Corresponsables per avançar en aquest sentit.

També es van abordar algunes de les propostes que es van presentar a l'edició de l'any passat com la importància d'abordar la problemàtica de la salut mental, la relació dels joves amb les xarxes socials, o la implicació ciutadana en àmbit de la cura del medi ambient, entre altres aspectes.

La jornada va transcórrer en un to distés gràcies a la participació de Fran Tudela, @CabraFotuda, que va aportar la seua experiència al món de les xarxes socials i el seu paper com a Influencer.

Per finalitzar, Rodríguez va agrair la participació de tots els assistents i va animar els joves a participar en les activitats que organitza el Consell Joves a l'Alqueria l'Aborde.